Skjold_navn_lille_4f

**Til medlemmer, suppleanter m.fl. af Vordingborg Kommunes Miljøråd**

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 16/3150

Dokumentnr.: 73927/16

Afdeling:

Land og Miljø

Sagsbehandler:

Paul Debois   
Dir. 55 36 24 12

pde@vordingborg.dk

30-05-2016

# Referat mødet i Vordingborg Kommunes Miljøråd d. 30. maj 2016

Deltagere: Thomas Christfort og Carsten Olsen, Vordingborg Kommune; Finn Jørgensen, Dansk Landbrug; Johnny Andersen, Danmarks Jægerforbund; Martin Vestergaard, Danmarks Naturfredningsforening; Bjarne Nielsen, Friluftsrådet; Jan Nielsen, Dansk Kano og Kajakforbund; Torben Hviid, Naturstyrelsen Storstrøm.

Desuden Rolf Hoelgaard, Paul Debois, Peter Schaarup og Jimmi Spur Olsen, Vordingborg Kommune

Afbud/fraværende: Peter Tillisch, Dansk Skovforening; Tommy Clausen, Danmarks Sportsfiskerforbund; Henrik Dahl Dansk, Ornitologisk Forening; Jonas Christensen, Museerne Sydøstdanmark.

**Referat**:

**Ad. 1) Godkendelse af dagsorden**. Godkendt

Torben Hviid afløser Mikkel B. Clausen som Naturstyrelsen Storstrøms repræsentant i Miljørådet. Tak til Mikkel for indsatsen og velkommen til Torben.

**Ad. 2) Godkendelse af referatet fra mødet d. 7. marts 2016.** Godkendt

**Ad. 3) Natur og Miljøpolitik**

Natur og Miljøpolitikken har været i offentlig høring i perioden 19. april til 17. maj 2016.

*Peter Schaarup, Vordingborg Kommune* resumerede de indkomne høringssvar. Et par af høringssvarene medfører, at administrationen foreslår Udvalget for Teknik og Miljø, at der sker tilføjelser/ændringer i forhold til det udkast til Natur og Miljøpolitik, der har været i høring. Det er forvaltningens indstilling, at ændringsforslagene fra henholdsvis Danmarks Naturfredningsforening og Handicaprådet ligger i direkte forlængelse af politikkens intentioner og vil kunne indpasses umiddelbart.

Der henvises til sagsmaterialet til udvalgsmødet d. 8. juni 2016, hvor de konkrete forslag til ændringer kan ses. Udvalgets dagsorden kan ses på Vordingborg kommunes hjemmeside.

Natur og Miljøpolitikken berører ønsket om at få Møn m.v. udpeget som et UNESCO Biosfære-område. *Finn Jørgensen, Dansk Landbrug* gav udtryk for, at lodsejerne ikke er blevet informeret i tilstrækkeligt omfang, i forhold til hvilken betydning en sådan udpegning med zoneringer kan få eller ikke få for dem. Opfordrede til et møde/dialog/information herom.

**Ad. 4) Strategier for den fysiske vandløbsforvaltning**

*Thomas Christort, Vordingborg Kommune* introducerede emnet. Teknik og Miljøudvalget har indledet en proces frem mod formuleringen af en ”Strategi for den fysiske forvaltning af vandløbene i Vordingborg Kommune” herunder en strategi for revisionen af vandløbsregulativerne for de offentlige vandløb. I denne forbindelse har udvalget haft en temadag med besigtigelse og oplæg fra 5 eksterne oplægsholdere. Thomas fremhævede den store enighed, der havde været mellem oplægsholderne i forhold til problemstillinger og løsningsmodeller. Thomas nævnte også, at vandløbene skal have individuelle løsninger, og der skal tænkes i helheder i forhold til de enkelte afvandingsområder.

Lige nu en dialog med Miljørådet - og på det førstkommende udvalgsmøde d. 8. juni en første drøftelse af udformningen af en strategi.

Herefter er processen, at udvalget udarbejder et strategiforslag, der sendes i høring med henblik på en endelig vedtagelse til efteråret 2016.

*Paul Debois, Vordingborg Kommune* præsenterede de problemstillinger, der søges taget hånd om i forbindelse med udarbejdelsen af strategierne. Desuden det udkast til strategier, der forelægges for udvalget på mødet d. 8. juni.

./. Oplæg vedlagt.

Der var undervejs opfølgende spørgsmål, svar og diskussion.

Der henvises iøvrigt til sagsmaterialet til udvalgsmødet d. 8. juni, der kan ses på Vordingborg Kommunes hjemmeside.

Der var jfr. muligheden i dagsordenen ikke kommet oplægsønsker fra Miljørådets medlemmer.

**Ad. 5) Gensidig orientering**

* Status for Tag temperaturen på friluftslivet i Vordingborg Kommune.

Arbejdsgruppen (*Bjarne Nielsen, Friluftsrådet; Jan Nielsen, DKKF og Peter Tillisch, Dansk Skovforening*) havde ikke nået at bearbejde det modtagne materiale.

Gruppen indkalder til nyt møde, hvortil Paul Debois VK og Jette Stauner VK indbydes.

* Semiaquatic-Life 2016 – 2020


*Paul Debois, Vordingborg Kommune* orienterede om et nyt godkendt EU Life - projekt, som VK er blevet en del af. Her gøres en særlig indsats i Natura2000 bilagsarterne (primært padder, krybdyr og svømme-/vadefugle).

Der er partnere i Slesvig-Holsten, Sverige og Danmark. Slagelse, Næstved og Vordingborg Kommuner er del af projektet. De tre kommuners indsats vil være 3\*30 søer (vandhuller), 3\*30 stensætninger (overvintringslokaliteter), rydning af tilgroede overdrev og evt. småøer, informationsskilte, workshops og ekskursioner samt erfaringsudveksling. VK ´s indsatser vil ligge i natura2000områderne 168 ”Havet og kysten mellem Præstø Fjord og Grønsund” og 169 ”Havet og kysten mellem Karrebæk Fjord og Knudshoved Odde”. Det samlede budget er på 5,805,123 Euro. VK medfinansiere med 250.000 kr. årligt i tre år.

* ”Catch –sustainable recreative fishing”

*Paul Debois, Vordingborg Kommune* orienterede om at Fishing Zealand er partner i projektet ”Catch – sustainable recreative fishing”. Der er tale om et lystfiskerturisme udviklingsprojekt under EU´s South Baltic programme. Projektet går ud på at formulere en strategi for bæredygtigt lystfiskeri i Østersøen med og for de deltagende lande. Der er partnere i Tyskland (Universitet Rostock er leadpartner), Polen, Litauen og som sagt Fishing Zealand. Projektet er treårigt med start august 2016. Det samlede budget er på 1,6 mio. Euro, heraf ca. 2,250 mio. kr. som den danske budgetandel. Der er 75 % medfinansiering fra EU. Medfinansieringen sker fra Fishing Zealands budget. Umiddelbart betyder det, at den årlige Fishing Zealand konference (i år d. 22. november i Lejre) vil få en international vinkel og medvirken, idet det vil være Catch – projektets start konference. Husk at der vil være mulighed for at deltage i konferencen – deltagelse er gratis.

Pr. 1. august vil FZ bestå af 12 kommuner, idet Halsnæs bliver medlem på dette tidspunkt.

Fishing Zealand medlemskommunerne pr. august 2016.

* Orientering om nye affaldsordninger i Vordingborg Kommune

*v/ Rolf Hoelgaard, Vordingborg Kommune.*

Teknik og Miljøudvalget holder temamøde om affaldssortering i juni.

Det er en statslig målsætning, at der skal opnås 50 % genanvendelse af affaldet. Der skal derfor træffes beslutning om, hvor mange og hvilke fraktioner affaldet skal opdeles i.

Processen inkl. høringer skal i sidste ende munde ud i at Kommunalbestyrelsen vedtager af et affaldsregulativ primo 2017.

I 2018 skal der opstilles / udleveres ny affaldsbeholdere.

* Naturfond lover 15 millioner til lokale naturprojekter

*Bjarne Nielsen, Friluftsrådet* gjorde opmærksom på Naturfondens pulje til lokale projekter. Nedenfor Friluftsrådets information om puljen.

Naturfond lover 15 millioner til lokale naturprojekter

4. maj 2016

Den Danske Naturfond opretter en pulje på 15 millioner kroner, hvor private lodsejere, foreninger og organisationer søge midler, der er målrettet lokale naturprojekter.



Fra den 4. maj kan alle private lodsejere, foreninger og organisationer søge midler, der er målrettet lokale naturprojekter. Projektforslagene skal handle om konkrete arealer og være med til at sikre eksisterende natur eller skabe ny natur og flere levesteder for dyr og planter i ansøgernes lokalområde. Desuden skal projekterne have en målbar og varig natureffekt.

”Vi har ingen opskrift på det rigtige projekt. Det er første gang vi på denne måde udbyder midler, og vi vil gerne have en mangfoldighed af forskellige projekter at vælge i mellem. Et projekt kan for eksempel være genskabelse af et mindre naturområde, et lokalt samarbejde om at forbedre et naturareal, frivillige som vil gøre en indsats for særligt truede eller sjældne arter eller noget helt fjerde. Projekterne kan foregå alle steder i landet og må gerne løbe over flere år,” siger direktør i Den Danske Naturfond, Flemming Nielsen.

**Vigtigt at foreninger kan søge**Hos Friluftsrådet er der begejstring over puljen, fordi Den Danske Naturfond på den måde fremmer private, frivillige og ildsjæles mulighed for at bevare eller skabe ny natur lokalt.

"Når vi har sådan en fond er det vigtigt, at folk kan se perspektiverne i den og hvordan den konkret gavner. Derfor er denne måde at give mulighed for at skabe natur hos for eksempel foreninger vigtig, og det er med til at forankre naturprojekter i befolkningen" siger Friluftsrådets formand Lars Mortensen.

* Naturkunstnere gæster kommunen.

*Paul Debois, Vordingborg Kommune* fortalte kort om Naturkunstnergruppen DANE, der netop har gæstet kommunen (8. – 14. maj) efter indbydelse fra VK. Gruppen holdt åbent hus for interesserede d. 12. maj på Christinelund (Præstø). Formålet har været på en ny og anderledes måde, at sætte fokus på kommunens unikke kystnatur. Det er målet, at der næste år laves en udstilling og udgives en bog med kunstnernes værker.

**Ad. 6) Miljørådets tur d. 6. juni kl. 15.30 – 19.30**

Turen er en opfølgning på diskussionen om strategier for vandløbsforvaltningen. Program for turen blev omdelt og er efterfølgende (31/5) udsendt elektronisk.

Modsat tidligere indbydes Teknik og Miljøudvalget medlemmer ikke til denne tur, da de netop har været på besigtigelsestur om emnet.

Mødets deltagere tilkendegav, at de deltager i turen. For denne kreds er tilmelding unødvendig. Se udsendte mail med program.

**Ad. 7) Evt. og næste møde**

Næste møde bliver d. 12. september 2016. Tema: ”Borge og Slotte i Vordingborg Kommune” v/ Jonas Christensen, Museerne Sydøstdanmark.

Venlig hilsen

Paul Debois

**Bilag:**

Powerpointoplægget ”Strategier for den fysiske vandløbsforvaltning” i pdf. Udgave.